Le Peuple breton

Magazin kelaouiñ miziek Unvaniezh Demokratel Breizh (UDB) eo Le Peuple breton. Embannet eo bet ar c'hentañ niverenn e miz Genver 1964, un nebeud devezhioù war-lerc'h krouidigezh ar strollad. Ur strollad politikel emrenelour kizidik ouzh ar mennozhioù sokialour hag ekologour eo UDB. Media hollegour e chom Pobl Vreizh ur magazin menoioù avat. “Sellet ha kompren ar bed diwar Vreizh” a vez kinniget ober d’al lennerien.

Le Peuple breton a oa bet anv ur gelaouenn all, berrbad, bet krouet gant Joseph Martray goude an Eil Brezel-bed. Gant e aotre he doa gellet UDB implijout an titl evit he c'helaouenn.

Renerien ar gelaouenn
Jean-Yves Veillard eus 1964 da 1969
Jean-Paul Gourmel eus 1969 da 1973
Ronan Leprohon eus miz Gouere 1973 da viz Mae 1978
Jean Guéguéniat, eus miz Even 1978 da viz Eost 1984
Jean-Jacques Monnier eus dibenn 1984 da 1993
Joël Guégan eus 1993 da 1999
Ronan Leprohon eus miz Chwevrer 1999 da 2010
Gael Briand abaoe miz Du 2010.

Pobl Vreizh
20pxPennad pennañ: Pobl Vreizh
E miz Genver 1970 e voe embannet kentañ niverenn Pobl Vreizh, kelaouenn vrezhonek UDB, hag a badas betek he 140vet niverenn e 1982. Dont a reas en-dro Pobl Vreizh e miz Kerzu 1984 e stumm ur c'haier e niverenn 252 Le Peuple breton. Adalek 1986 e teuas Pobl Vreizh da vezañ eil titl Le Peuple breton hag e voe kavet e pep niverenn etre div hag eizh pajennad e brezhoneg. Ur seurt kelaouenn er gelaouenn. Buan a-walc'h eo bet lamet an eil titl-se, ha bremañ ne chom nemet ar bomm gallek LE PEUPLE BRETON, e lizherennoù bras ha tev.

Evit mont pelloc'h
Evit kaout un alberz eus pouez Le Peuple breton evit stummadur stourmerien UDB hag an eskemm mennozhioù e Breizh, lenn pennad Ronan Leprohon (pp 205-209) el levr embannet dindan renerezh Tudi Kernalegenn ha Romain Pasquier "L'Union démocratique bretonne, un parti autonomiste dans un État unitaire" (Presses universitaires de Rennes, 2014).

Pennad kar
Pobl Vreizh

Liammoù diavaez
Lec'hienn ar gelaouenn
Niverenn 2 e Brezhoneg

Peuple breton, Le
Peuple breton, Le